open-index/open-wikipedia-markdown huggingface dataset:
Շրջաններ (ֆիլմ)

«**Շրջաններ»** (, ), ռեժիսոր Սրդան Գոլուբովիչի կինոնկարը, որը էկրաններին է բարձրացել 2013 թվականին։ Ժապավենը առաջ գնաց մինչև «Օսկար»՝ լավագույն արտասահմանյան ֆիլմ կատեգորիայում, սակայն չանվանակարգվեց։ Ֆիլմը Բեռլինի 63-րդ կինոփառատոնին հաղթեց Ընդհանրական ժյուրիի մրցանակը, իսկ 2013 թվականին կայացող «Երևանի համաշխարհային կինոփառատոնի շրջանակներում» արժանացավ «Ոսկե ծիրան»-ի գրան պրիին, ինչպես նաև որպես լավագույն առանձնահատուկ ֆիլմ, կրկին արժանացավ գրան պրիի՝ «CinEast» կինոփառատոնին։

## Սյուժե
Գործողությունների սկսում են 1993 թվականին՝ բոսնիական Տրեբինե քաղաքում՝ Բոսնիական պատերազմի ընթացքում։ Երիտասարդ սերբացի զինվոր Մարկոն մի քանի օրով վերադառնում է ծննդավայր։ Երբ իր ընկեր՝ բժիշկ Նեբոյշայի հետ ժամանում է քաղաքի հրապարակ, երեք սերբացի առանց պատճառ սկսում են ծեծի ենթարկել կրպակի մուսուլման վաճառող Հարիսին։ Մարկոն խառնվում է կռվին՝ անմեղ մարդուն պաշտպանելու համար։ Չնայած մեզ ցույց չեն տալիս, թե ինչ է տեղի ունենում հետո, սակայն սյուժեի հետագա զարգացումներից պարզ է դառնում, որ Մարկոն զոհվում է այդ կռվում։

Անցնում է 12 տարի։ Հարիսը տեղափոխված է լինում Գերմանիա և երջանիկ ապրում իր կնոջ և երկու դուստրերի հետ, սակայն անցյալը բաց չի թողնում իրեն։ Այդ պատճառով, երբ իր հետ է կապվում Նադան՝ Մարկոյի նախկին հարսնացուն, ով թաքնվում է իր դաժան ամուսնուց, նա որոշում է ամեն գնով օգնել վերջինիս։ Նեբոյշան աշխատում է Բելգրադի հիվանդանոցում, որպես վիրաբույժ։ Երբ նրա մոտ է գալիս Մարկոյի մարդասպաններից մեկը՝ ավտովթարից ստացած մարմնական վնասվածքներով, բժիշկը կանգնում է երկընտրանքի առջև՝ օգնե՞լ արդյոք ատելի մարդուն, թե ոչ։ Վերջապես Ռանկոն՝ Մարկոյի հայրը պետք է որոշի, թե ինչպես վերաբերվի իր մոտ հայտնված երիտասարդ Բոգդանի հետ, ով մարդասպաններից մեկի որդին է։ Մի քանի տարի առաջվա դեպքը շրջադարձային է լինում դրա բոլոր մասնակիցների համար․․․

## Դերակատարներ
* Ալեքսանդր Բերչեկ — Ռանկո
* Լեոն Լուչև — Հարիս
* Նեբոյշա Գլագովաց — Նեբոյշա
* Նիկոլա Ռակոչևիչ — Բոգդան
* Խրիստինա Պոպովիչ — Նադա
* Բորիս Իսահակովիչ — Տոդոր
* Վուկ Կոստիչ — Մարկո
* Դեյան Չուկիչ — Նադայի ամուսինը
* Գենո Լեխներ — Անդրեա

## Մրցանակներ և անվանակարգեր
* 2013 — Բեռլինի 63-րդ կինոփառատոն՝ ընդհանրական ժյուրիի հատուկ մրցանակ։
* 2013 — «Սանդենս» կինոփառատոնի ժյուրիի հատուկ մրցանակ։
* 2013 — Երևանյան կինոփառատոնի շրջանակներում՝ լավագույն ֆիլմ «Ոսկե ծիրան» մրցանակը։
* 2013 — Սարաևյան և Սոֆյական կինոփառատոններում հանդիսատեսի համակրանք մրցանակը՝ լավագույն ֆիլմի համար։
* 2013 — Բարիի կինոթառատոնի լավագույն ռեժիսորական աշխատանք։
* 2013 — հատուկ հիշեցում Թալինյան կինոփառատոնին
* 2013 — լավագույն համազգային ֆիլմ անվանակարգը Արբանյակ մրցանակաբաշխությունում։
* 2013 — Սիեթլում կայացող կինոփառատոնի մասնակից։

## Ծանոթագրություններ

## Արտաքին հղումներ
* 

Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ռազմական ֆիլմեր
Կատեգորիա:Գերմաներեն ֆիլմեր
Կատեգորիա:Դրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1993 թվականին
Սինևիր (լիճ)

**Սինևիր** (), Ուկրաինական կարպատների ամենահայտնի և ամենամեծ լիճը, որը գտնվում է Տերեբլյա գետի մոտ։ Ջրային տարածքի մակերեսը կազմում է 4-5 հեկտար։ Լիճը սնուցվում է առուներից։

Սինևիր լճում կան շատ թվով իշխան ձկներ, բայց այնտեղ ձկնորսությունը արգելվում է։ Սինևիրը գտնվում է ծով մակերևույթից 989 մետր բարձրության վրա, ջրի միջին խորությունը 10-12 մետր է, առավելագույնը՝ 22 մետր։

## Նկարագրություն
275px|մինի|ձախից|Սինևիր լիճը
Սինևիրը գտնվում է ազգային պարկի հյուսիս արևմտյան մասում, 1495 մետր բարձրություն ունեցող Օզերնա լեռան մոտ։ Այն գտնվում է Ջորջանի լեռան մոտ, ծովի մակերևույթից 989 մետր բարձրության վրա։

## Լեգենդ
Կա մի լեգենդ լճի մասին։ Հին ժամանակներում լեռները պատկանել են հարուստ կոմսի, և մարդիկ այնտեղ աշխատել են, զբաղվել են անասնաբուծությամբ, և անտառահատմամբ։ Կոմսն ուներ մի գեղեցիկ աղջիկ՝ Սինյան։ Աղջկան այդպես են անվանել քանի որ նրա աչքերը կապույտ են եղել։

Մի օր կոմսը դստեր հետ գնաց լեռներ։ Մինչ կոմսը ստուգում էր ընթացող աշխատանքները, դուստրը ծաղիկներ էր հավաքում։ Հանկարծ նա լսեց ֆլեյտաի ձայնը և տեսավ որ մի տղա մարգագետնում նստած նվագում էր։

Այդ դեպքից հետո աղջիկը հաճախ էր գնում լեռներ։ Նրանք սկսեցին հաճախակի հանդիպել։ Բայց հայրը իմացավ դրա մասին և արգելեց նրանց հանդիպել։ Բայց նրանք չէին կարող ապրել առանց իրար։ Հետո կոմսը հրամայում է սպանել Վիրային։ Կոմսի աշխատողը կանգ առավ և պատից քար գցեց նրա վրա։ Այդ ամենի մասին իմացավ Սինյան, վազեց այնտեղ և ձեռքերը քարի շուրջ դրած լաց էր լինում, մինչև այդտեղ լիճ գոյացավ։ Լճի ջուրը կապույտ ու պարզ էր, ինչպես Սինյաինը, իսկ լճի մեջտեղում տեսանելի է քարը։

Ժամանակ անցնելուց հետո լիճը անվանեցին Սինևիր, Սին և Վիր։ Այստեղ գալիս են հարսանիք նշելու, և ասում են որ եթե մարդիկ հանդիպել և ծանոթացել են այդ տարածքում, նրանց սպասում է խորը սերը։

## Ծանոթագրություններ

## Արտաքին հղումներ
* Overview 
* Cool blog at one of the travel sites 
* Video presentation on youtube

Կատեգորիա:Ուկրաինայի լճեր
Կատեգորիա:Լեռնային լճեր
Կատեգորիա:Եվրոպայի լճեր
Զվոնկո Բոգդան

**Զվոնկո Բոգդան** (), Վոեվոդինայի ավանդական ֆոլք երաժշտության երգիչ։ Հայտնի է ոչ միայն իբրև երգիչ, այլև երգահան. նկարիչ և ձիարշավորդ։ Նա ճանաչելի է իր բարեկիրթ շարժուձևով։

Զվոնկո Բոգդանը երգում է ինքնատիպ ավանդական երգեր . հատկապես կատարում է «Բունեվցի»  էթնիկ խմբի երգերը, որոնք ուղեկցվում են ժողովրդական գործիքների նվագակցությամբ։ Մի քանի երգեր, որոնք հեղինակել է Բոգդանը, պարունակում են հանրաճանաչ խոսքեր՝ «Hej salaši na severu Bačke» (Է~յ, Բաչկայի հյուսիսային գյուղակներ)։ Նա ունի երգեր հունգարերենով, ինչպես նաև երկլեզու երգեր։ Ստորև ներկայացվում են նրա ամենահայտնի երգերից.
* *Хеј салаши на северу Бачке*
* *Већ одавно спремам свог мркова*
* *Не вреди плакати*
* *Говори се да ме вараш*
* *Крај језера једна кућа мала*

Բոգդանն ամուսնացել է իր կնոջ՝ Մարիաննայի հետ Բելգրադում։ Նրանք ունեն երկու երեխա՝ Զիգմունդը և Էվելինան։ Նրանք նաև ունեն երեք թոռներ՝ Նինան, Ալեքսանդրը և Սոֆիան։ Ապրում են Սուբոտիկայում 1980 թվականից ի վեր։

## Սկավառակագրություն
* 1973 — *Звонко Богдан*
* 1973 — *Бисери народне музике*
* 1974 — *Звонко Богдан пева за Вас*
* 1976 — *Што се боре мисли моје*
* 1981 — *Звонко Богдан и тамбурашки оркестар Јанике Балажа*
* 1984 — *Леголас*
* 1980 — *Звонко Богдан*
* 1984 — *Песме и песници*
* 1990 — *Звонко Богдан*
* 2003 — *Раритети*

## Ծանոթագրություններ

## Արտաքին հղումներ
* Զվոնկո Բոգդանի պաշտոնական կայք

Կատեգորիա:Խորվաթ երգիչներ
Կատեգորիա:Սերբ երաժիշտներ
Կատեգորիա:Սերբ երգիչներ
Կատեգորիա:Սերբ կոմպոզիտորներ
Կատեգորիա:Սերբ նկարիչներ
Լյուսի Գորդոն

**Լյուսի Գորդոն** (, ), բրիտանացի դերասանուհի և ֆոտոմոդել։

## Կենսագրություն և կարիերա
Լյուսին կարիերան սկսել է 1995 թվականին, 15 տարեկան հասակում, որպես ֆոտոմոդել։

Մինչ 1997 թվականը Լյուսին հաճախում էր Օքսֆորդի աղջիկների մասնավոր դպրոց։ Դպրոցից հետո ցանկանում էր ուսումնասիրել պատմություն և կենսաբանություն։

Երիտասարդ դերասանուհին ճանաչման է արժանանում շնորհիվ Սեդրիկ Կլապիշի «Սիրունիկները» ֆիլմի։ 2007 թվականին նա նկարահանվում է «Սարդ մարդ 3. Թշնամու արտացոլանք» ֆիլմում, լրագրողուհի Ջենիֆեր Դուգանի դերում։

2008 թվականի հունվարին Slamdance Film Festival կինոփառատոնում նրա «Վերջին միջազգային փլեյբոյը» () կատակերգական ոճում աշխատանքը բարձր է գնահատվում կինոքննադատների կողմից։ Դերասանուհու վերջին աշխատանքն է դառնում Ջեյն Բիրկինի դերը «Գենսբուր. հերոսական կյանք» ֆիլմը։

## Մահ
2009 թվականի մայիսի 20-ին, իր 29-ամյակից երկու օր առաջ, դերասանուհին կախվում է։ Լյուսի Գորդոնի մարմինը հայտնաբերվում է դերասանուհու փարիզյան բնակարանում։ Վաղ առավոտյան, Գորդոնի քաղաքացիական ամուսին Ժերոմ Ալմերսը, արթնանալով աղջկան գտնում է կախված։ Ընկնելով խառնաշփոթության մեջ, երիտասարդը սկսում է օգնություն կանչել։ Սակայն, Լյուսիին օգնել արդեն անհնար էր։

Նրա մահվանից քիչ առաջ, Կաննի կինոփառատոնում ցուցադրվել էին նրա մասնակցությանբ նոր ֆիլմից կադրեր՝ «Գենսբուր. հերոսական կյանք»։ Ռեժիսոր Ժոանն Սֆարայի ֆիլմում, որը պատմում է ֆրանսիացի լեգենդար երգիչ և գրող Սերժ Գենսբուրի մասին, Լյուսի Գորդոնը խաղում է նրա մուսայի՝ Ջեյն Բիրկինի դերը։

## Ֆիլմագրություն

## Ծանոթագրություններ

## Արտաքին հղումներ
* 
* Լյուսի Գորդոնը Fashion Model Directory կայքում 
* Հետմահու հոդված դերասանուհու մասին Sky News կայքում 

Կատեգորիա:1980 ծնունդներ
Կատեգորիա:2009 մահեր
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Ինքնասպան դերասանուհիներ
Կատեգորիա:Մայիսի 20 մահեր
Կատեգորիա:Մայիսի 22 ծնունդներ
Կատեգորիա:Ֆոտոմոդելներ
Էլվինը և բուրունդուկները 4

**Էլվինը և բուրունդուկները 4** (Անգլ.` Alvin and the Chipmunks: The Road Chip), անիմացիոն ֆիլմ, «Էլվինը և բուրունդուկները», «Էլվինը և բուրունդուկները 2», «Էլվինը և բուրունդուկները 3» ֆիլմերի շարունակությունը։ Համաշխարհային պրեմիերան տեղի է ունեցել 2015 թվականի դեկտեմբեր 6-ին։

## Սյուժե
Բուրունդուկները տեսնում են, որ Դեյվը իր մոտ է պահում մատանի և կարծում են, որ դա Դեյվի ընկերուհու` Սամանտայի համար է։ Դեյվը հայտնում է նրանց, որ պատրաստվում է երգի պրեմիերայի համար Սամանտայի հետ մեկնել Մայամի։ Բուրունդուկները կարծում են, որ Դեյվը պատրաստվում է առաջարկություն անել Սամանտային և հասկանում են, որ նրանց ամուսնության դեպքում նրանք ապրելու են Սամանտայի տղայի՝ Մայլսի հետ, որին նրանք չէին համակրում։

Մայլսի հետ համաձայնության գալով՝ բուրունդուկները որոշում են մեկնել Մայամի։ Առջևում նրանց սպասվում են բազմաթիվ փորձություններ։

Դա դառնում է Մայլի կյանքի ամենակարևոր ճանապահորդությունը։

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2015 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Էլվինը և բուրունդուկները ֆիլմեր
Կատեգորիա:Նոր Օռլեանում նկարահանված ֆիլմեր
Յարլսբերգ (պանիր)

**Յարլսբերգ** (, /ˈjɑrlzbərɡ/), նորվեգական կիսակարծր պանիր, որը ստացվում է կովի պաստերիզացված կաթից։ Ստացման համար օգտագործվում է ռենինի խմորիչ։ Այն ունի քաղցրավուն կծու համ և խոշոր աչքեր։

## Նկարագրություն
Յարլսբերգ պանիրն ունի դեղին կեղև։ Կտրելուց ամբողջ պանրի գույնը կրկին միատարր դեղին է։ Ունի փափուկ, սերուցքային, և քաղցրավուն համ։ Այս պանիրը հրաշալի է նաև տարբեր ուտեստներ պատրաստելու համար։ *Jarlsberg Special Reserve* պանիրը արտադրվում է սահմանափակ քանակությամբ։ Սա հին պանիր է հանդիսանում, որի տարիքը շուրջ մեկ տարի է։

## Պատմություն
Յարլսբերգ պանրատեսակը ունի նմանություններ էմենտալի և այլ շվեյցարական ծակոտկեն պանիրների հետ։ 1830 թվականին շվեյցարացի պանրագործները եկան Նորվեգիա, որպեսզի նորվեգացի կաթնագործներին ուսուցանեն պատրաստել դասական շվեյցարական կծու, քաղցր և ծակոտկեն պանրի պատրաստման եղանակները։ Այդպիսի պանիրը դարձավ բավականին հանրաճանաչ և մի քանի տարի շարունակ բավականին լավ վաճառվեց Նորվեգիայում։ Բայց հետո ինչ-ինչ պատճառներով անհետացավ շուկաներից։ 1950-ական թվականներին Նորվեգիայի գյուղատնտեսության համալսարանի գիտնականները ձեռնամուխ եղան վերականգնելու այդ պանրի արտադրությունը։ 1956 թվականին պանիրը սկսեցին վաճառել Նորվեգիայում, իսկ 1961 թվականից արդեն սկսվեց պանրի արտահանումը։ Յարլսբերգ անվանումը պանրին տրվել է ի պատիվ այն քաղաքի, որտեղ առաջին անգամ արտադրել են այս տարատեսակը։

Ներկայումս յարլսբերգ պանրատեսակը ունի իր կարևորագույն և մեծ տեղը նորվեգական տնտեսության արտահանման ծավալներում։ Պանիրը բավականին հայտնի է նաև ԱՄՆ-ում. այստեղ այն նաև արտադրում են ըստ նորվեգական համապատասխան լիցենզիայի։ Եվրոպական շուկայում նույնպես տարածված է այս պանրատեսակը։

## Պատրաստում
Յարլսբերգը պատրաստում են կովի պաստերիզացված կաթից, որի մեջ ավելացնում են խմորիչ և հատուկ կաթնաթթվային նյութ։ Որից հետո կաթը վերածվում է շիճուկով կաթնաշոռի։ Կաթնաշոռը տեղադրվում է պանրի համար նախատեսված կաղապարների մեջ և մամլիչի տակ դրվում։ Հետո աղ են ավելացնում և թողնում մեկից տասնհինգ ամիս։

Երիտասարդ յարլսբերգը շուկա է հանվում պատրաստելու պահից երկուսից երեք ամիս անց։ Այն ունի հաճելի և թեթև կծվային համ՝ կիտրոնի կեղևի բուրմունքով։ Առավել հին յարլսբերգը ունի ավելի սուր և հարուստ համ և վաճառվում է «Jarlsberg Special Reserve» մակնիշի ներքո։

## Ծանոթագրություններ

## Արտաքին հղումներ
* [Նորվեգական ֆերմերների [TINE] կայք]
* *Jarlsberg Cheese History and Development* (Roger K. Abrahamsen, Odd Byre, Kjell Steinsholt and Arne Henrik Strand. Translation by Judith A. Narvhus, Dairy Institute at the Agricultural University of Norway) ubm.no կայքում 

Կատեգորիա:Կիսապինդ պանիրներ
Կատեգորիա:Կովի կաթից պանիրներ
Կատեգորիա:Նորվեգական խոհանոց
Կատեգորիա:Նորվեգական պանիրներ
Կատեգորիա:Պանիրներ այբբենական կարգով
Գեդիմինաս Կարկա

**Գեդիմինաս Կարկա** (), խորհրդային թատրոնի և կինոյի դերասան, Լիտվական ԽՍՀ-ի ռեժիսոր։

## Կենսագրություն
Գեդիմինաս Կարկան ծնվել է 1922 թվականի նոյեմբերի 26-ին։

1945 թվականին ավարտել է Պենևեժսկյան թատրոնի դրամատիկական ստուդիան, որտեղ էլ սկսել է աշխատել, որպես դերասան, 1954 թվականից համարվում է այդ նույն թատրոնի ռեժիսորը։

1988 թվականին դերասանը պարգևատրվել է Լիտվական ԽՍՀ-ի ազգային արտիստի պատվավոր կոչմանը։

Գեդիմինաս Կարկան կյանքից հեռացել է 1991 թվականի մայիսի 7-ին։

### Ընտանիք
* Կինը եղել է դերասանուհի Էուգենիա Շուլգայտեն (1923—2014), Լիտվական ԽՍՀ-ի վաստակավոր դերասանուհի։

## Գործունեություն

### Թատերական աշխատություն
* «Իվանով» Անտոն Չեխով — *Շաբելյան*

### Դերասանական խաղեր
* 1969 — Ես, Ֆրանցիսկ Սկորինան... — *ճիզվիտ վանական*
* 1972 — Հերկուս Մանտաս — *Ալեպսիս, պրուսսների քահանա*
* 1972 — Վաշինգտոնյան թղթակից — *Հենրի, բարմեն*
* 1983 — Թռիչք Ատլանտյան օվկիանոսի միջով — *Կազիմերաս*

### Ռեժիսորական աշխատություն
* 1966 — Գիշերները առանց կացարանի

Կատեգորիա:Լիտվացի դերասաններ
Կատեգորիա:Լիտվացի ռեժիսորներ
Կատեգորիա:Թատրոնի դերասաններ
Կատեգորիա:Խորհրդային կինոռեժիսորներ
Կատեգորիա:Լիտվական ԽՍՀ ժողովրդական արտիստներ
Գարևինա

**Գարևինա** (), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։

Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 421 մարդ։ Գյուղի ժամային գոտին՝ UTC+1, իսկ ամառը՝ UTC+2:

## Ծանոթագրություններ

Կատեգորիա:Ալեքսանդրովացի շրջանի բնակավայրեր
Կատեգորիա:Սերբիայի գյուղեր
Վալենտին Բակֆարկ

250px|մինի|Վ.Բակֆարկ, «Harmoniarum musicarum in usum testudinis factarum, tomus primus», Կրակով, 1565 (տիտղոսաթերթ)

**Վալենտին Գրեֆֆ Բակֆարկ ** (), (1506 թվականի օգոստոսի և 1507 թվականի օգոստոսի միջև, Բրաշով Տրանսիլվանիա — 1576 թվականի օգոստոսի 22, Պադովա), հունգարացի երաժիշտ, վիրտուոզ-վինահար և Վերածննդի դարաշրջանի կոմպոզիտոր, որի պիեսները օրինակ էին համարվում 16-րդ դարի նրբագույն պարային երաժշտության համար։

## Կենսագրությույն
Բակֆարկը երաժշտական կրթություն է ստացել ապագա հունգար թագավոր Յանոշ Զապոլյաի 1-ինի պալատում, իսկ հետո մեկնել է Իտալիա, ապրել է Ֆրանսիայի թագավորի պալատում։

Եղել է Բուդայի պալատական երաժիշտը։ 1549—1566 թվականներին ծառայել է Վիլնյուսում լեհական թագավորի և Սիգիզմունդ II Օգոստոս լեհական մեծ իշխանի պալատում՝ որպես վինահար։ Այդ ընթացքում շատ է ճանապարհորդել Եվրոպայում, եղել է Գդանսկում, Աուգսբուրգում, Լիոնում, Հռոմում, Վենետիկում, Կալինինգրադում։

1559 թվականին գնել է տուն Վիլնոյում։ 1560-ական թվականներին հայտնաբերվում է, որ Բակֆարկը լրտեսում և լեհական թագավորական պալատի իրավիճակի մասին տեղեկություններ է փոխանցում Պրուսիայի հերցոգ Ալբրեխտին։ Այդ կապակցությամբ կորցնում է իր վստահությունն ու թագավորի հովանավորությունը, նրա Վիլնոյի տունը 1566 թվականին ավերվում է, իսկ ինքը՝ փախչում Պոզնան, այնուհետև՝ Վիեննա։

Որոշ ժամանակ ապրել է Վիեննայում։ 1568 թվականին եղել է Վիեննայի կայսերական արքունիքի պալատական երաժիշտը, այնուհետև վերադարձել է Տրանսիլվանիա, ինչից հետո հաստատվել է Վենետիկում։

Մահացել է 1576 թվականի օգոստոսի 22-ին, ժանտախտից, Պադույա մեկնելու ժամանակ։

## Ստեղծագործություն
Վալենտին Բարֆակը ճանաչված էր որպես իր ժամանակների հռչակավոր վինահար-վիրտուոզներից մեկը։ Նրա արվեստը համարվում էր այնքան կատարյալ, որ Լեհաստանում ծնվեց առած «Բակֆարկից հետո ամեն մեկը չի ձեռքն առնի վինը»։

Բակֆարկի գրչին են պատկանում վինի համար գրված մի շարք ստեղծագործություններ. բազմահնչյուն ֆանտազիաներ, հոգևոր և աշխարհիկ վոկալ ստեղծագործությունների մշակումներ (մեծ ճանաչում գտան մասնավորապես նրա լեհական ազգային երգերի փոխարկումները վինի համար), պարեր։

Բակֆարկի վինի համար երկերի երկու հավաքածու հրապարակվել են Լիոնում («Intabulatura» 1553 թվական) և Կրակովում («Harmoniarum Musicarum…», 1565 թվական)։

## Ծանոթագրություններ

## Գրականություն
* Музыкальный словарь Гроува. М., 2000
* Булучевский Б., Фомин В. Старинная музыка. Л., 1974
* Музыкальный энциклопедический словарь. М., 1990

## Արտաքին հղումներ
* Валентин Бакфарк

Կատեգորիա:Ժանտախտից մահացածներ
Կատեգորիա:Հունգարացի երաժիշտներ
Կատեգորիա:Հունգարացի երաժշտագետներ
Կատեգորիա:Հունգարացի երգահաններ
Կատեգորիա:Հունգարացի կոմպոզիտորներ
Կատեգորիա:Վերածննդի կոմպոզիտորներ
Իմ մարդասպան շունը

**«Իմ մարդասպան շունը»** () 2013 թվականին ռեժիսոր Միրա Ֆորնայի նկարահանած սլովենական ֆիլմ-դրամա։ Ֆիլմն ընտրվել է ներկայացվելու 86-րդ ակադեմիայի մրցանակաբաշխությանը որպես լավագույն օտարալեզու ֆիլմ, բայց չի առաջադրվել։

2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։

## Սյուժե
Ֆիլմի գլխավոր հերոսը՝ Սլովակիայի և Մորավիայի սահմանագծին բնակվող 18-ամյա Մարեկը, չունի իրական ընկերներ, բացի իր պահապան շնից։ Նա օրերով թափառում է հոր և սափրագլուխների հետ։ Մարեկը անախորժությունների առջև է կանգնում, երբ նրա կյանքում հայտնվում է անհետ կորած մայրը։

## Դերեր
* Ադամ Միհալ- Մարեկ
* Մարիան Կուրուչ - Պալո (Մարեկի հայրը)
* Լիբոր Ֆիլո - Լուկասեկ
* Իրենա Բենդովա - Մարիկա (Մարեկի մայրը)
* Պատրիկ Զանիկ - Մարեկի ընկերը
* Լադիսալվ Դիրդա - Լուկասեկի հայրը 
* Էմիլիա Դիրդովա - Լուկասեկի տատը
* Պավել Դյունկա - Մարեկի հորեղբայրը
* Մարիա Ֆորնայովա - Յուլիսկա

## Մրցանակներ
* «Վագր» մրցանակ, Ռոտերդամի միջազգային կինոփառատոն, 2013, Նիդերլանդներ
* Լավագույն ռեժիսոր, Վիլնյուսի միջազգային կինոփառատոն, Լիտվա, 2013

## Ծանոթագրություններ

## Արտաքին հղումներ
* 

Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Սլովակյան ֆիլմեր
Օմար Հաճճո

**Օմար Հաճճո** (մարտ 31, 1931-մարտ 4, 2015), սիրիացի դերասան։ Ծնվել է Սիրիայում՝ Հալեպում։ Ռեժիսոր Ալլայս Հաճճոյի հայրն է, ով Սիրիայի արվեստագետների միության հիմնադիրներից է։ Սիրիայի արվեստագիտական շարժման հիմնադիրներից է՝ Հալեպի և ժողովրդի թատրոններից սկսած դեպի արվեստագետների ասոցիացիայի հիմնադրումը։ Արվեստագետների ասոցիացիայում երկու տարի եղել է քարտուղար և ներդրումային գրասենյակի նախագահ։

## Կարիերան
Հալեպի թատրոններում զբաղվել է թատերական գործունեությամբ, ապա 1956 թվականին ստեղծել է իր առաջին թատերական խումբը՝ «Ազգային արվեստը», որը ներկայացրեց բազմաթիվ թատերական ներկայացումներ։ Հաճճոն ներդրում է ունեցել ազգային թատրոնի և սիրիական հեռուստատեսության հիմնադրման մեջ։ Ներկայացրել են շատ ցուցադրություններ, որոնք տեղական և տարածաշրջանային հաջողություններ են ունեցել։ Այդ ցուցադրություններում մասնակցել են նաև մի շարք հռչակավոր սիրիացի արվեստագետներ։

## Գործերը
### Թատրոնում
* Անձրև ստեղծողը
* Կենացդ երկիր
* Օտարությունը

### Կինոյում
* Սահմանները
* Սեր և կարատե
* Սիրում գողը
* Աղվեսը
* Հաշվետվությունը

### Հեռուստատեսությունում
* Լույսի բիծ
* Այդ օրերը
* Իմ սիրտը ձեր հետ է
* Շնորհավոր
* Արդարության դեմքը
* Ես և մորաքույրս՝ Ամինան
* Սպասումը
* Տները գաղտնիքներ են
* Շուտով կվերադառնանք 
* Փախստականը

Կատեգորիա:Սիրիացի դերասաններ
Արքունիք

**Արքունիք**, թագավորի կամ իշխողի անմիջական շրջապատը՝ կազմված երկրի բարձր խավի ներկայացուցիչներից, արքունիքի առօրյա կյանքը կարգավորող պաշտոնյաներից և սպասարկող անձնակազմից։ Թեև արքունիքները պետական պաշտոնական մարմիններ չէին, բայց նրանց դերը տվյալ պետության ներքին ու արտաքին քաղաքական կողմնորոշման մեջ սովորաբար շատ նշանակալից էր։

Հաճախ արքունիքում էին մշակվում երկրի տիրող դասակարգի քաղաքական, մշակութային և այլ սկզբունքներ։ Արքունիքի ճոխության աստիճանը համարվում էր տվյալ երկրի ու միապետի հզորության ու հարստության չափանիշ, որի համար միապետները մրցում էին միմյանց հետ։ Հայոց թագավորների արքունիքներից առանձին շքեղությամբ աչքի է ընկել Տիգրան Մեծինը։

Կատեգորիա:Միապետություն
Առաջին սեր (վիպակ)

«**Առաջին սեր**» (), Իվան Տուրգենևի վիպակը, որ պատմում է երիտասարդ հերոսի զգացմունքների ու դրանց հետ կապված հոգեկան ապրումների մասին. նրա կիսամանկական սիրահարվածությունը հանգեցնում է հասուն սիրուն հատուկ անձնազոհության ու դրամատիզմի։ Առաջին անգամ հրատարակվել է 1860 թվականին Ռուսական կայսրությունում։

## Ստեղծման պատմություն
«Առաջին սեր» վիպակն Իվան Տուրգենևը գրել է 1860 թվականի հունվար-մարտ ամիսներին Սանկտ Պետերբուրգում։ Վիպակն ստեղծվել է գրողի անձնական փորձի ու նրա ընտանիքում տեղի ունեցած իրադարձությունների հիման վրա։ Տուրգենևն ինքն իր ստեղծագործության մասին ասել է.
*Նկարագրված է իրական դեպքն առանց փոքր-ինչ չափազանցության, ...ես պատկերել եմ իմ հորը։ Ինձ շատերն են քննադատել, և մասնավորապես քննադատել են նրա համար, որ ես դա երբեք չեմ թաքցրել։ Բայց ես կարծում եմ, որ դրանում դատապարտելի ոչինչ չկա։ Ես ոչինչ չունեմ թաքցնելու։



== Սյուժե ==
Վիպակը ներկայացվում է տարեց մարդու հիշողություններ, ով պատմում է իր առաջին սիրո մասին։ Ստեղծագործության գլխավոր հերոսը՝ տասնվեցամյա Վլադիմիրը, իր ընտանիքի հետ գնում է քաղաքից դուրս գտնվող կալվածք, որտեղ հանդիպում է գեղեցիկ մի աղջկա՝ քսանմեկամյա Զինաիդա Ալեքսանդրովնա Զասեկինային։ Վլադիմիրը սիրահարվում է Զինաիդային, սակայն նրանից բացի գեղեցկուհի Զինաիդայի ուշադրության արժանանալու համար պայքարում են նաև այլ երիտասարդներ։ Վլադիմիրի զգացմունքները փոխադարձ չեն, սակայն Զինաիդան, որ աչքի է ընկնում կամակոր ու չարաճճի բնավորությամբ, խաղում է երիտասարդի զգացմունքների հետ, ծաղրում նրան ու երբեմն ծիծաղում նրա վրա համեմատաբար երիտասարդ տարիքի համար։ Ավելի ուշ Վլադիմիրն իմանում է, որ Զինաիդան սիրում է իր հորը՝ Պյոտր Վասիլևիչին։ Գաղտնի հետևելով նրանց՝ Վլադիմիրն իմանում է, որ հայրը լքում է Զինաիդային ու հեռանում կալվածքից։ Որոշ ժամանակ անց Պյոտր Վասիլևիչը մահանում է [[կաթված]]ից։ Հետագայում Վլադիմիրն իմանում է, որ Զինաիդան ամուսնացել է պարոն Դոլսկիի հետ և մահացել ծննդաբերության ժամանակ։

== Հերոսներն ու նրանց նախատիպերը ==
* Վլադիմիր Պետրովիչ - նախատիպը հենց հեղինակը է՝ [[Իվան Տուրգենև]]ը,
* Զինաիդա Ալեքսանդրովնա - նախատիպը իշխանուհի Եկատերինա Լվովնա Շախովսկայան է, ով եղել է գրողի առաջին սերն ու նրա հոր սիրուհին։ [[1835 թվական]]ի սեպտեմբերին՝ Ս. Տուրգենևի մահից մեկ տարի անց, Եկատերինա Շախովսկայան ամուսնանում է Լև Խարիտոնովիչ Վլադիմիրովի հետ։ 1836 թվականի հունիսի 22-ին նա տղա է ունեցել և մահացել վեց օր անց,
* Պյոտր Վասիլևիչ - նախատիպը գրողի հայրն է՝ Սերգեյ Նիկոլաևիչ Տուրգենևը։ Վերջինս հաշվարկով ամուսնացել էր մի կնոջ հետ, ով տարիքով բավականին մեծ էր իրենից (գրողի մայրը՝ Վարվառա Պետրովնա Լուտովինովա)։ Դուր է եկել կանանց։ Սիրավեպ է ունեցել Եկատերինա Լվովնա Շախովսկայայի հետ, ումից բաժանվելուց կարճ ժամանակ հետո մահացել է։

== Էկրանավորումներ ==
* Առաջին սեր (1968) - ռեժիսոր՝ Վասիլի Օրդինսկի, դերերում՝ Վադիմ Վլասով, Իրինա Պեչերնիկովա, [[Ինոկենտի Սմոկտունովսկի]],
* Առաջին սեր (1995) - ռեժիսոր՝ [[Ռոման Բալայան]], դերերում՝ Աննա Միխալկովա, Անդրեյ Իշչենկո, Մարինա Նեյոլովա,
* Առաջին սեր (*1er amour'', 2013) - ռեժիսոր՝ Գիյոմ Սիլվեստր (Guillaume Sylvestre)։

## Ծանոթագրություններ

## Գրականություն
* 

Կատեգորիա:1860 գրքեր
Կատեգորիա:1860 թվականի ռուսական վեպեր
Կատեգորիա:Էկրանավորված ռուսական վեպեր
Կատեգորիա:Իվան Տուրգենևի ստեղծագործություններ
Տիսա (լիճ)

**Տիսա** (), հայտնի է նաև որպես **Կիշկորե ջրամբար** (հունգարերեն՝ *Kiskörei-víztározó*), Հունգարիայի ամենամեծ արհեստական լիճը։ Գտնվում է Հևես մարզի հարավարևելյան եզրին։

Որպես Տիսա գետի ջրհեղեղներից պաշտպանման ծրագրի մաս՝ 1973 թվականին կառուցվել է Տիսա ամբարտակը։ Լցավորումն ավարտվել է 1990-ական թվականներին՝ արդյունքում ունենալով 127 կմ² տարածությամբ լիճ, որն ունի 27 կմ երկարություն, միջին խորությունը կազմում է 1,3 մ, առավելագույն խորությունը՝ 17 մ, 43 կմ² տարածք են կազմում փոքրիկ կղզյակները։

Ջրամբարի կառուցման ավարտից հետո այս վայրը դարձել է հունգարացիների տոնական հավաքատեղին, քանի որ այն մատչելի է Բալատոն լճի համեմատ։ Տուրիստական ենթակառուցվածքների ստեղծմամբ ջրամբարն անվանվեց Տիսա լիճ և պաշտոնապես գրանցվեց որպես տուրիստական գրավչության վայր։

Լիճը (կամ ջրամբարը) ունի նոր տեղական էկոլոգիա՝ թռչունների, բույսերի և կենդանիների բազմազանությամբ։ 2012 թվականի ապրիլի 27-ին Տիսա գետի ափին բացվել է էկոկենտրոն, որը նախատեսված է Տիսա գետի հովտի, ջրամբարի, վայրի բնությամբ հետաքրքրվող զբոսաշրջիկների համար։

## Պատկերասրահ

Tisza-tó.jpg|Լճի բնապատկերը
Debrecen–Füzesabony-vasútvonal, Tisza-tó.JPG|Կամուրջ Դեբրեցենում
Tisza-tó, szabadstrand.JPG|Տիսան ամռանը
Poroszló_ökocentrum.jpg|Էկոկենտրոն


## Արտաքին հղումներ

* Webpage of the lake 
* Webpage of Lake Tisza Ecocentre
* Lake Tisza at funiq.hu

Կատեգորիա:Հունգարիայի ջրամբարներ
Կատեգորիա:Եվրոպայի լճեր
Մորտիե (Էնայի գավառ)

**Մորտիե** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը Լան է։

Համայնքի INSEE կոդը 02529։

## Բնակչություն
2010 թվականի տվյալներով՝ բնակչությունը կազմում է 207 մարդ։

## Տնտեսություն
2010 թվականին համայնքի 131 աշխատունակ (15-64 տարեկան) բնակիչներից 95-ը տնտեսապես ակտիվ էին, 36-ը՝ ոչ ակտիվ (ակտիվության ցուցանիշը կազմել 72,5%, 1999 թվականին եղել է 64,0%)։ 95 տնտեսապես ակտիվ բնակիչներից աշխատում էին 77-ը (41 տղամարդ և 36 կին), գործազուրկ էին 18-ից (11 տղամարդ և 7 կին)։ 36 տնտեսապես ոչ ակտիվ բնակիչներից 12-ը եղել են աշակերտներ կամ ուսանողներ, 11-ը՝ թոշակառուներ, 13-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ - Մորտիե 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Epic Records

**Epic Records**, ամերիկյան ձայնագրման լեյբլ, որը պատկանում է Sony Music Entertainment-ին։

## Պատմություն
Epic-ը սկզբնապես թողարկվել է ջազային և դասական երաժշտության լեյբլ 1953 թվականին Columbia Records ընկերության կողմից։ Վառ դեղին, սև և կապույտ տարբերանշանը ճանաչված առևտրային մակնիշ է դարձել շատ ջազային և դասական թողարկումների համար։ Նրանց թվին են դասվում այնպիսի կատարողներ, ինչպիսիք են Բեռլինի ֆիլհարմոնիկ նվագախումբը, Ջիլիարդ լարային քառյակը, Անտալ Դորատին, որ ղեկավարում է Հագյուի ֆիլհարմոնիան, և Ջորջ Սելը, որը ղեկավարում է Քլիվլենդի նվագախումբը։

10 տարի անց Epic-ը հասել է առաջին ոսկե ձայնագրությանը և սկսել է աշխատել մեծ թափ հավաքող ռոքնռոլ, R&B և քանթրի երաժշտության հետ։

1970-ական թավակններին լեյբլի հաջողությունը մեծացել է՝ շնորհիվ այնպիսի երաժիշտների հետ պայմանագրերի կնքման, ինչպիսիք են ABBA-ն (միայն Մեծ Բրիտանիայի տարածքում), Sailor-ը, The Clash-ը, Sly & the Family Stone-ը, Boston-ը, REO Speedwagon-ը, Ջոնի Նեշ-ը, Heart-ը (դուստր լեյբլում՝ Portrait Records), The Isley Brothers-ը, Էդգար Ուինթերը և Չարլի Ռիչը։

70-ականների և 80-ականների սկզբի հաջողության համար լեյբլը պարտական էր Ռոն Ալեքսենբուրգին, Ջիմ Թիրելին, Բրյուս Հարիսին, Ջիմ Չեյրնին, Իրա Շերմանին։

1980-ական և 1990-ական թվականներին Epic-ն աշխատել է այնպիսի աստղերի հետ, ինչպիսիք են Միթ Լոուֆը, The Jacksons-ը, Մայքլ Ջեքսոնը, Culture Club, Dead or Alive-ը, Electric Light Orchestra-ը, Korn-ը, Ozzy Osbourne-ը, Շադեն, Լյութեր Վանդրոսը, Գլորիա Էստեֆանը, Ջորջ Մայքլը և Սինդի Լաուփերը (Portrait Records լեյբլի միջոցով)։

Epic Records-ը Sony Music Entertainment ընկերության մասն է։ Sony-ն ձեռք է բերել բոլոր այն լեյբլները, որոնք պատկանում էին Columbia-ին 1988 թվականին։

Legacy Recordings-ը շարունակում է թողարկել դասական և լեգենդար ձայնասկավառակներ։

## Դուստր լեյբլներ
Epic Records-ի նախկին և ներկա լեյբլները.
* 550 Music (չի գործում)
* MJJ Music (չի գործում)
* Epic Street՝ ստեղծվել է հիփ հոփ ժանրում ստեղծագործողների համար։ 
* Daylight Records
* Beluga Heights՝ ստեղծվել է պրոդյուսեր Ջոնաթան «J.R.» Ռոթեմի կողմից։
* DC Flag Records
* Glowworm Records
* Hidden Beach Records՝ մասնագիտանում է R&B և սոուլ ոճերի մեջ։
* Okeh Records՝ նախատեսված է Okeh լեյբլի վերաթողարկման համար։
* Portrait Records (չի գործում)
* Ruthless Records (չի գործում), հիփ հոփ լեյբլ, որը ձևավորվել է 1987 թվականին, և Eazy-E և Ջերի Հելեր
* Work Records (չի գործում), հայտնի է նաև «WORK» և «The WORK Group» անվանումներով։ Առավել վաղ ղեկավարվել է որպես Chaos Recordings:

## Epic Records--ի ղեկավարություն
* Չարլի Ուոլք՝ Epic Records-ի նախագահ
* Նիկ Ռաֆայել՝ Epic-ի բրիտանական ստորաբաժանման ղեկավար
* Ջո Չարինգթոն՝ Epic-ի բրիտանական ստորաբաժանման ղեկավար։

## Ծանոթագրություններ

## Արտաքին հղումներ
* Epic Records
* Sony Music, Epic մայր կազմակերպություն
* Epic Records Myspace-ում 

Կատեգորիա:Ձայնագրման լեյբլներ
Արախթոս (գետ)

**Արախթոս** (), գետ, որը հոսում է Հունաստանի Հանրապետության արևելքում՝ Էպիրուսի պերիֆերիայում։ Գետը սկիզբ է առնում Հունաստանի բարձրադիր Պինդոսի լեռներից՝ Մեցովո քաղաքից (Հոնիական տարածքային շրջան)։

Այս գետի վերին հոսանքը երբեմն կոչվում է նաև Մացովիտիկոս։ Արախթոսը հոսում է հարավային ուղղությամբ՝ անցնելով Աթամանիկա և Հերովունի լեռները։

Այդ շրջաններում գետի վրա կառուցվել է Պլակա կոչվող կամուրջը, որը Հունաստանի խոշորագույն քարե կամուրջներից է։ Գետի ընդհանուր տարածքը կազմում է 19 կմ²։

## Ծանոթագրություններ

Կատեգորիա:Հունաստանի գետեր
Ռաունայի շրջան

**Ռաունայի շրջան** (), վարչատարածքային միավոր Լատվիայի հյուսիսային մասում՝ Վինձեմե մարզում։ Շրջանը բաղկացած է երկու ավաններից և Ռաունա քաղաքից, որն էլ համարվում է շրջանի վարչական կենտրոնը։

Սահմանակցում է Պրիեկուլեյի, Սմիլտենեի, Գուլբենեի, Յաունպիելբալգայի և Վեցպիեբալգայի հետ։

Բնակչությունը ըստ 2010 թվականի հունվարի 1-ի տվյալներով կազմում է 4008 մարդ։

Շրջանի մակերեսը կազմում է 309 կմ²։

Շրջանը կազմավորվել է 2009 թվականի հուլիսի 1-ին։

## Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը։

## Տարածքային բաժանում
* Դրուտսկյան ավան ()
* Ռաունսկյան ավան ()

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Ռաունայի շրջանի պաշտոնական կայք  

Կատեգորիա:Լատվիայի շրջաններ
Բուդապեշտի կիրառական արվեստի թանգարան

**Բուդապեշտի կիրառական արվեստի թանգարան** (), թանգարան Բուդապեշտում։ Համարվում է աշխարհի ամենահին երրորդ թանգարանը։

## Ճարտարապետություն
Թանգարանի շենքը կառուցվել է 1893-1896 թվականներին Art Nouveau ոճով Էդեն Լեխների նախագծով։ Այն ունի կանաչ տանիք, ինտերիերում օգտագործել է հնդկական, մոնղոլական, իսլամական տարրեր։ Շենքն ունի վերանորոգման կարիք, որի համար պլաններ են մշակվում։

## Հավաքածու
Թանգարանն ունի մետաղե կառուցվածքների, կահույքի, մանրագործվածքների, ապակու հավաքածուներ։ Ունի նաև գրադարան։ \ Թանգարանը գտնվում է Ferencváros շրջանում, մեծ զբոսայգու հարավային եզրին։ Թանգարան կարելի է հասնել մետրոյի 3-րդ գծով։

## Պատկերասրահ

Iparművészeti légifotó.jpg|Օդային պատկեր
Iparművészeti Múzeum, részlet.jpg|Ճակատային մանրուքներ
Budapest.Kunstgewerbemuseum.Decke.wmt.jpg|Առաստաղը
Iparművészeti Múzeum (1070. számú műemlék) 18.jpg|Տանիքը
Museum of Applied Arts, Budapest.jpg|Ապակե, երդիկ, լուսանց


## Ծանոթագրություններ

## Արտաքին հղումներ
* Թանգարանի կայքը
*  Permanent furniture exhibition at the Nagytétény Castle Museum 

Կատեգորիա:Հունգարիայի թանգարաններ
Կատեգորիա:1896 հիմնադրված թանգարաններ
Կատեգորիա:Բուդապեշտի շենքեր և կառույցներ
Կատեգորիա:1872 հիմնադրված կազմակերպություններ
Դիդո Սոտիրիու

**Դիդո Սոտիրիու** (, ), 20-րդ դարի հույն գրող, որի ստեղծագործությունները նվիրված են հիմնականում «փոքրասիական ողբերգությանը»։

## Կենսագրություն
Դիդո Սոտիրիուն ծնվել է 1909 թվականի փետրվարի 18-ին Թուրքիայի արևմուտքում գտնվող Այդին քաղաքում՝ հույների ընտանիքում։ 1919 թվականին ընտանիքը տեղափոխվել է Իզմիր։ Սակայն, այսպես կոչված, «փոքրասիական ողբերգությունից» հետո ընտանիքն ստիպված է եղել փախչել Պիրեյ, այնուհետև բնակություն է հաստատել Աթենքում, որտեղ Դիդո Սոտիրիուն անցկացրել է իր հետագա ողջ կյանքը։

Դիդո Սոտիրուն սովորել է Սորբոնի համալսարանում։ 1936 թվականին նա սկսել է աշխատել որպես լրագրող, 1944 թվականին դարձել է «Ριζοσπάστης» ամսագրի գլխավոր խմբագիր։ Փարիզ կատարած ուղևորության ժամանակ Դիդո Սոտիրիուն ծանոթացել է շատ գրողների հետ ու մտերմացել է Լուի Արագոնի հետ։ Վերադառնալով Հունաստան՝ նա սկսել է գրել այն իրադարձությունների մասին, որոնք վերապրել է ինքը հույն-թուրքական պատերազմի ավարտից ու Հունաստանի ու Թուրքիայի միջև բնակչության պարտադիր փոխանակման կազմակերպումից հետ։

1959 թվականին լույս է տեսել Դիդո Սոտիրիուի առաջին վեպը, իսկ 1962 թվականին հրատարակվել է «Ματωμένα χώματα» (*Արյունոտ հողեր*) վեպը, որ դարձել է նրա ամենամեծ հաջողությունն ու ամբողջ աշխարհում հրատարակվել ավելի քան 250 հազար տպաքանակով։ Քաղաքացիական պատերազմից հետո Սոտիրիուն շարունակել է աշխատել որպես կանանց ամսագրի գլխավոր խմբագիր և միաժամանակ գրել է արտաքին քաղաքականությանը վերաբերող վերլուծություններ հունական տարբեր պարբերականների համար։

Ակտիվ ստեղծագործական գործունեության տարիներին Դիդո Սոտիրիուն արժանացել է մի շարք ազգային մրցանակների գրականության ու լրագրության բնագավառում, իսկ 2001 թվականին Հույն գրողների միությունը սահմանել է մրցանակ ի պատիվ Դիդո Սոտիրիուի։ Այն շնորհվում է ինչպես հույն, այնպես էլ արտասահմանցի հեղինակներին, ովքեր գրում են ժողովուրդների միջև առկա մշակութային կապերի մասին։

Դիդո Սոտիրիուն մահացել է 95 տարեկանում թոքերի բորբոքումից։ Հունաստանի վարչապետ Կոստաս Կարամանլիսն իր ուղերձում նշել է.

## Հիմնական երկեր
* Οι νεκροί περιμένουν (1959)
* Ηλέκτρα (1961)
* Ματωμένα χώματα (1962)
* Η Μικρασιάτικη Καταστροφή και η στρατηγική του ιμπεριαλισμού στην Ανατολική Μεσόγειο(1975)
* Εντολή (1976)
* Μέσα στις φλόγες (1978)
* Επισκέπτες (1979)
* Κατεδαφιζόμεθα (1982)
* Θέατρο (1995)

## Դիդո Սոտիրիուի մրցանակ
Ամեն տարի Հույն գրողների միությունը շնորհում է «Դիդո Սոտիրիուի անվան մրցանակ» հույն կամ արտասահմանցի գրողներին, որոնք իրենց աշխատանքով նպաստել են հունական գրականության ներկայացմանն արտասահմանում։
2014 թվականին մրցանակն ստացել է իսպանացի էսսեիստ ու թարգմանիչ Պեդրո Բադենասը։

## Ծանոթագրություններ

## Գրականություն
* 

Կատեգորիա:Հույն կին գրողներ
Կատեգորիա:Հույն լրագրողներ
Կատեգորիա:Հույն դրամատուրգներ
Կատեգորիա:Իզմիր քաղաքում ծնվածներ
Կատեգորիա:20-րդ դարի վիպասաններ
Կատեգորիա:20-րդ դարի կին գրողներ
Կատեգորիա:Օսմանյան կայսրության հույներ
Կատեգորիա:Զմյուռնիայի հույներ
Կատեգորիա:Կին դրամատուրգներ
Միխալ Մարտիկան

**Միխալ Մարտիկան**, (, ), սլովակ թիավար ով սկսել է իր կարիերան 1990 թվականի կեսերից։ 1996 թվականին նա եղավ առաջին մարզիկը ով հաղթեց ոսկե մեդալ Օլիմպիական խաղերում Սլովակիայի համար, երբ երկիրը 1993 թվականին ձեռք բերեց անկախություն։ Ընդհանուր նա հաղթել է 5 օլիմպիական մեդալ (2-ը ոսկե, 2-ը արծաթ, 1-ը բրոնզ), որը հանդիսանում է առավելագույնը թիավարության ոլորտում։ Նա չորս անգամ արժանացել է աշխարհի չեմպիոնի տիտղոսի C-1 անհատական կատեգորիայում։ Նա համարվում է լավագույն C-1 կարգի թիավարներից մեկը։

## Կարիերա
16 տարեկանում, Միխալը դարձավ ամենաերիտասարդ Աշխարհի ոսկե գավաթին արժանացած թիավարը, երեք ամիս անց 17 տարեկանում Միխալը Օլիմպիական խաղերում առաջին խաղից հետո գտնվում էր վեցերորդ հորիզոնականում։ Նա կորցնելու բան չուներ, նա շարունակելով խաղը բարելավեց հաշիվը և գրավեց երկրորդ տեղը և Սլովակիայում դարձավ Օլիմպիական խաղերի չեմպիոն։ Նա 2000 թվականին մասնակցեց օլիմպիական խաղերին, առաջատար լինելով ավարտեց խաղը։ Սիդնեյի խաղերում նա գրանցեց լավագույն հաշիվը ընտրական փուլում, բայց եղավ հինգերորդ տեղում ավարտելով վերջնական խաղը։ Երկրորդ խաղում նա հանդես եկավ կատարյալ ձևով, այդ ժամանակ նա եղաց ամենաարագ մասնակիցը։ Նա դարձավ արծաթե մեդալակիր, ոսկե մեդալակիրը Ֆրանսիացի Թոնի Էսթանգութն էր։ 2004 թվականի օլիմպիական խաղերի որակավորման փուլում նա կրկին լինում է առաջատար։ Կիսաեզրափակիչ և եզրափակիչ փուլերում նա վաստակում է ամենաբարձր միավորը։ 2008 թվականին Պեկինում կրկին ստանում է Օլիմպիական խաղերի տիտողոսի։ 2012 թվականի Լոնդոնի օլիմպիական խաղերում վաստակում է բրոնզե մեդալ։ Նա միակն է այդ սպորտաձևում որ հաղթել է հինգ օլիմպիական մեդալներ, 1996 թվականից մինչև 2012 թվականը։

## Ոսկե գավաթ

## Ծանոթագրություններ

## Արտաքին հղումներ
*2010 ICF Canoe Slalom World Championships 12 September 2010 C-1 men's final results.  – accessed 12 September 2010.
*2010 ICF Canoe Slalom World Championships 12 September 2010 C-1 men's team final results  – accessed 12 September 2010.
*12 September 2009 final results of the men's C-1 team slalom event for the 2009 ICF Canoe Slalom World Championships.  – accessed 12 September 2009.
*13 September 2009 final results of the men's C-1 event at the 2009 ICF Canoe Slalom World Championships.  – accessed 13 September 2009.
*ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007.
*Sports-reference.com profile 

Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:Սլովակ մարզիկներ
Իզբենիցա

**Իզբենիցա** (), գյուղ, որը գտնվում է Սերբիայի հանրապետության Վարվարին քաղաքում։

## Բնակչություն
Ըստ 2002 թվականին կատարված մարդահամարի գյուղում բնակվում են 531 մարդ։

## Ծանոթագրություններ
Ջեսիկա (գյուղ)

**Ջեսիկա** (), գյուղ որը գտնվում է Սերբիայի հանրապետության Կրուշևաց քաղաքում։

## Բնակչություն
Ըստ 2002 թվականին կատարված մարդահամարի գյուղում բնակվում են 2040 մարդ։

### Բնակչության քանակը ըստ տարիների

### Բնակչությունը ըստ ազգերի

## Ծանոթագրություններ
Լե Բորդ սյուր Լեզ

**Լե Բորդ սյուր Լեզ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09062։

## Բնակչություն
Համայնքի բնակչությունը 2008 թվականին կազմում էր 165 մարդ։

## Տնտեսություն
2007 թվականի տվյալներով 77 աշխատունակ տարիքի մարդկանցից (15-64 տարեկան) 47-ը տնտեսապես ակտիվ էին, 30-ը անգործունակ (ակտիվության ցուցանիշը 61,0 %, 1999 թվականին եղել է՝ 62,8 %)։ 47 աշխատունակ բնակիչներից 37-ը աշխատում էին (18 տղամարդ և 19 կին), անաշխատանք էին 10-ը (6 տղամարդ և 4 կին)։ 30 անգործունակ մարդկանցից 2-ը աշակերտներ կամ ուսանողներ են, 16-ը թոշակառու, 12-ը անաշխատունակ էին այլ պատճառներով։

## Տեսարժան վայրեր
* Միջնադարյան եկեղեցի 
* *Ourjout* ժամատուն՝ XII դար 
* Նոտր Դամ դ’Օլինյակ ժամատուն (XIII դար)
* *Ayer* դոլմեն
* *Auerde* դոլմեն

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Լոբոդեր

**Լոբոդեր**, (), գյուղ որը գտնվում է Սերբիայի հանրապետության Տրստենիկ քաղաքում։

## Բնակչություն
Ըստ 2002 թվականին կատարված մարդահամարի գյուղում բնակվում են 53 մարդ։

:Բնակչության էվոլյուցիան

## Ծանոթագրություններ

Կատեգորիա:Սերբիայի գյուղեր
Լը Բոսկ (Արյեժի գավառ)

**Լը Բոսկ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09063։

## Բնակչություն
Համայնքի բնակչությունը 2008 թվականին կազմում էր 108 մարդ։

## Տնտեսություն
2007 թվականի տվյալներով 73 աշխատունակ տարիքի մարդկանցից (15-64 տարեկան) 47-ը տնտեսապես ակտիվ էին, 26-ը անգործունակ (ակտիվության ցուցանիշը 64,4 %, 1999 թվականին եղել է՝ 60,0 %)։ 47 աշխատունակ բնակիչներից 34-ը աշխատում էին (17 տղամարդ և 17 կին), անաշխատանք էին 13-ը (10 տղամարդ և 3 կին)։ 26 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 18-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Լը Վեռնե (Արյեժի գավառ)

**Լը Վեռնե** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09331։

## Բնակչություն
Համայնքի բնակչությունը 2008 թվականին կազմում էր 632 մարդ։

## Տնտեսություն
2007 թվականի տվյալներով 403 աշխատունակ տարիքի մարդկանցից (15-64 տարեկան) 275-ը տնտեսապես ակտիվ էին, 128-ը անգործունակ (ակտիվության ցուցանիշը 68,2 %, 1999 թվականին եղել է՝ 65,5 %)։ 275 աշխատունակ բնակիչներից 251-ը աշխատում էին (136 տղամարդ և 115 կին), անաշխատանք էին 24-ը (11 տղամարդ և 13 կին)։ 128 անգործունակ մարդկանցից 31-ը աշակերտներ կամ ուսանողներ են, 43-ը թոշակառու, 54-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Լե Կաբան (Արյեժի գավառ)

**Լե Կաբան** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09070։

## Բնակչություն
Համայնքի բնակչությունը 2008 թվականին կազմում էր 347 մարդ։

## Տնտեսություն
Բնակավայրի տնտեսության մեջ առանձնահատուկ տեղ ու նշանակություն ունեն խոշոր եղջերավոր անասնապահությունը և անտառտնտեսությունը։

2007 թվականի տվյալներով 217 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 81-ը անգործունակ (ակտիվության ցուցանիշը 62,7 %, 1999 թվականին եղել է՝ 70,2 %)։ 136 աշխատունակ բնակիչներից 121-ը աշխատում էին (67 տղամարդ և 54 կին), անաշխատանք էին 15-ը (9 տղամարդ և 6 կին)։ 81 անգործունակ մարդկանցից 24-ը աշակերտներ կամ ուսանողներ են, 35-ը թոշակառու, 22-ը անաշխատունակ էին այլ պատճառներով։

## Տեսարժան վայրեր
* Բեյ սարահարթ 
* Լոմբրիվ քարանձավ

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Ջելակցի

**Ջելակցի**, (), գյուղ որը գտնվում է Սերբիայի հանրապետության Ալեքսանդրովաց քաղաքում։

## Բնակչություն
Ըստ 2002 թվականին կատարված մարդահամարի գյուղում բնակվում են 437 մարդ։ Գյուղում ապրում են 370 չափահադ մարդիկ, իսկ միջին տարիքը կազմում է 47.5 տարի(45.2 տղամարդկանց, 50.1 կանանց համար)։ Գյուղն ունի 134 տնային տնտեսություն։

## Ծանոթագրություններ
Ախսախ Թոուզ

**Ախսախ Թոուզ**, ավերակ գյուղ Երևանի նահանգի Նոր Բայազետի գավառում։ Գտնվում է Սևանա լճի հյուսիսարևելյան կողմում, Տավուշ գետի հովտում, Արեգունի լեռների շրջանում։

Բնակչության մասին տեղեկություններ հայտնի չեն։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևելյան Հայաստանի գյուղեր
Լե Բորդ սյուր Արիզ

**Լե Բորդ սյուր Արիզ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09061։

## Բնակչություն
Համայնքի բնակչությունը 2008 թվականին կազմում էր 528 մարդ։

## Տնտեսություն
2007 թվականի տվյալներով 319 աշխատունակ տարիքի մարդկանցից (15-64 տարեկան) 210-ը տնտեսապես ակտիվ էին, 109-ը անգործունակ (ակտիվության ցուցանիշը 65,8 %, 1999 թվականին եղել է՝ 65,6 %)։ 210 աշխատունակ բնակիչներից 168-ը աշխատում էին (96 տղամարդ և 72 կին), անաշխատանք էին 42-ը (23 տղամարդ և 19 կին)։ 109 անգործունակ մարդկանցից 27-ը աշակերտներ կամ ուսանողներ են, 34-ը թոշակառու, 48-ը անաշխատունակ էին այլ պատճառներով։

## Տեսարժան վայրեր
* Սեն ժակ կաթոլիկ եկեղեցի 
* Բողոքական եկեղեցի 
* Լինյի շատո 
* Մարվեյ շատո 
* Սալանկ շատո

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Լը Կարլարե

**Լը Կարլարե** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևելյան Պամե կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09081։

## Բնակչություն
Համայնքի բնակչությունը 2008 թվականին կազմում էր 209 մարդ։

## Տնտեսություն
2007 թվականի տվյալներով 114 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 26-ը անգործունակ (ակտիվության ցուցանիշը 77,2 %, 1999 թվականին եղել է՝ 68,6 %)։ 88 աշխատունակ բնակիչներից 82-ը աշխատում էին (47 տղամարդ և 35 կին), անաշխատանք էին 6-ը (3 տղամարդ և 3 կին)։ 26 անգործունակ մարդկանցից 7-ը աշակերտներ կամ ուսանողներ են, 12-ը թոշակառու, 7-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Քեթրին Կոպելի

**Քեթրին Լի Կոպելի** (, ), ամերիկացի գեղասահորդ, որ Դեյվիդաս Ստագնյունասի հետ հանդես էր գալիս պարեր սառույցի վրա մարզաձևում՝ ներկայացնելով Լիտվան։ Նա Լիտվայի եռակի չեմպիոն է։ Սիրողական մարզական կարիերան ավարտել է 2010 թվականին։

Քեթրին Կոպելիի կրտսեր եղբայրը՝ Դին Կոպելին, նույնպես հանդես է գալիս պարեր սառույցի վրա մարզաձևում՝ պատանեկան մակարդակում ներկայացնելով ԱՄՆ-ն։

## Կարիերա
[thumb|left|200px|Քեթրին Կոպելին ու Դեյվիդաս Ստագնյունասը «Cup of Russia» մրցության ժամանակ՝ [2007 թվականին]]
Քեթրին Կոպելիի առաջին զույգը եղել է Դյուկ Ուենզելը, ում հետ նա 2002-2004 թվականներին հանդես է եկել ԱՄՆ-ի ներքին մրցությունների «նորեկներ» () ու պատանիների կատեգորիայում։ Նրա հաջորդ զույգը եղել է Պատրիկ Կոնելին, ում հետ նա 2005 թվականին տեղի ունեցած պատանիների ԱՄՆ-ի առաջնությունում զբաղեցրել է 8-րդ տեղը։

2006 թվականին Քեթրինն սկսել է հանդես գալ լիտվացի գեղասահորդ Դեյվիդաս Ստագնյունասի հետ. միջազգային մրցություններում նրանք ներկայացրել են Լիտվան։ Զույգին մարզել են Ելենա Գարանինան ու Վալերի Սպիրիդոնովը։ 2008 թվականին Կոպելին ու Ստագնյունասը փոխել են իրենց մարզիչներին ու սկսել մարզվել Իգոր Շպիլբանդի ու Մարինա Զուևայի մոտ։

Զույգի ամենամեծ ձեռքբերումը եղել է տասներորդ տեղը Եվրոպայի առաջնությունում, ինչպես նաև 14-րդ տեղը 2008 և 2009 թվականների աշխարհի առաջնություններում։

2009 թվականի աշխարհի առաջնությունում մարզիկների ցույց տված արդյունքը նրանց հնարավորություն է ընձեռում ներկայացնել Լիտվան 2010 թվականին Վանկուվերում կայանալիք Օլիմպիական խաղերին։ Սակայն խնդիրներ են առաջանում Քեթրինին Լիտվայի քաղաքացիություն տալու հետ կապված, առանց որի նա չէր կարող ներկայացնել տվյալ երկիրը Օլիմպիական խաղերում։ Սկզբում քաղաքացիության տրամադրման հարցերով զբաղվող հանձնաժողովը որոշում է չերաշխավորել Լիտվայի նախագահին բացառության կարգով քաղաքացիություն տալ Քեթրին Կոպելիին, քանզի նա բավականաչափ ներգրավված չէ լիտվական համայնքում, իսկ հետո Լիտվայի նախագահ Դալյա Գրիբաուսկայտեն այդ հարցում համաձայնում է հանձնաժողովի հետ։ Այդպիսով՝ Կոպելի-Ստագնյունաս զույգը չի կարողանում մասնակցել 2010 թվականի Ձմեռային օլիմպիական խաղերին (Լիտվայում չչի գտնվում բարձր որակավորում ունեցող գեղասահորդների այլ զույգ և ձեռք բերված հավաստագիրը չի օգտագործվում)։ Քաղաքացիություն ստանալու հարցում մերժում ստանալուց անմիջապես հետո զույգը հրաժարվում է մասնակցել Գրան-պրիին (Մոսկվայում կայացած փուլում նրանք զբաղեցրել էին 8-րդ տեղը), իսկ 2010 թվականի հունվարին Լիտվայի գեղասահքի ֆեդերացիայի տնօրեն Լիլյա Վանագենեն հայտնում է, որ Քեթրինը լուրջ վնասվածք ունի։ 2010 թվականի Եվրոպայի և աշխարհի առաջնություններին զույգը չի մասնակցել։ Ավելի ուշ Քեթրինը որոշել է ավարտել սիրողական կարիերան։

## Մարզական նվաճումներ
thumb|Կոպելին ու Ստագնյունասը 2009 թվականին
*(Դ. Ստագնյունասի հետ)*

## Ծանոթագրություններ

## Արտաքին հղումներ
* Ք. Կոպելին ու Դ. Ստագնյունասը Չմշկասահորդների միջազգային միության կայքում
*  Ք. Կոպելիի ու Դ. Ստագնյունասի պաշտոնական կայքը  

Կատեգորիա:21-րդ դարի ամերիկացի կանայք
Կատեգորիա:Ամերիկացի գեղասահորդներ
Զարմայր Արվանով

**Զարմայր Մամիկոնի Արվանով** (), խորհրդային բանակի ռազմածովային նավատորմի դերծովակալ (կոնտրադմիրալ) 1960 թվականից։ ԽՄԿԿ անդամ 1942 թվականից։

## Կենսագրություն
Զարմայր Արվանովը ծնվել է Թիֆլիսում, հայերի ընտանիքում։ Տոհմածառից հայտնի է միայն, որ նրա նախնիները Արցախից են։

1933 թվականին ընդունվել է և 1938 թվականին ավարտել է Լենինգրադի Ֆրունզեի անվան ռազմածովային բարձրագույն ուսումնարանը՝ ստանալով լեյտենանտի կոչում։ Արվանովը նշանակվում է սուզանավերի բրիգադի «С-1» սուզանավի խմբի հրամանատար։

Հյուսիսային նավատորմի կազմում մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին, 1942 թվականի հուլիսի 19-ին նշանակվել է «К-21» սուզանավի հրամանատար։ Հենց առաջին մարտական արշավի ժամանակ նրա սուզանավը ոչնչացրել է հակառակորդի պահակային երեք նավ։

Որպես Կարմիր դրոշի շքանշանակիր «К-21» հռչակավոր սուզանավի սկզբում հրամանատարի ավագ օգնական, այնուհետև՝ հրամանատար մասնակցել է յոթ մարտական արշավի։

Հետպատերազմյան տարիներին եղել է Լենինգրադի Ձերժինսկու անվան ռազմածովային բարձրագույն ճարատարագիտական ուսումնարանի պետի տեղակալ։

1960 թվականի մայիսին Զարմայր Արվանովին շնորհվել է Խորհրդային Միության դերծովակալի կոչում։

1963 թվականին առողջական խնդիրների պատճառով Արվանովը զորացրվել է։

Մահացել է 1997 թվականին Սանկտ Պետերբուրգում՝ կյանքի 82-րդ տարում։

## Պարգևներ
Պարգևատրվել է Կարմիր դրոշի 2, Կարմիր աստղի 2, Հայրենական պատերազմի 1-ին և Նախիմովի 2-րդ աստիճանի շքանշաններով։

## Ծանոթագրություններ

Կատեգորիա:ԽՄԿԿ անդամներ
Կատեգորիա:Խորհրդային ռազմական գործիչներ
Կատեգորիա:Հայ սպաներ
Կատեգորիա:Հայրենական մեծ պատերազմի հայ մասնակիցներ
Լը Մաս դ’Ազիլ

**Լը Մաս դ’Ազիլ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09181։

## Բնակչություն
Համայնքի բնակչությունը 2008 թվականին կազմում էր 1226 մարդ։

## Տնտեսություն
2007 թվականի տվյալներով 693 աշխատունակ տարիքի մարդկանցից (15-64 տարեկան) 512-ը տնտեսապես ակտիվ էին, 181-ը անգործունակ (ակտիվության ցուցանիշը 73,9 %, 1999 թվականին եղել է՝ 71,2 %)։ 512 աշխատունակ բնակիչներից 444-ը աշխատում էին (248 տղամարդ և 196 կին), անաշխատանք էին 68-ը (31 տղամարդ և 37 կին)։ 181 անգործունակ մարդկանցից 58-ը աշակերտներ կամ ուսանողներ են, 59-ը թոշակառու, 64-ը անաշխատունակ էին այլ պատճառներով։

## Տեսարժան վայրեր
* Մաս դ’Ազիլ քարանձավ 
* Սենտ Էթիեն եկեղեցի՝ XVIII դար 
* Կամարակապ շուկա 
* Առաջին հասարակության թանգարան 
* *Cap del Pouech*, *Seignas* և *Brillaud* դոլմեններ
* Լյուդովիկոս XIII-ի կամուրջ 
* Թանգարան-այգի՝ «Վիշապների անտառ»

## Պատկերասրահ

Պատկեր:Mas-d'Azil dolmen.JPG|*Cap del Pouech* դոլմեն
Պատկեր:Mas-d'Azil 53.JPG|Արիզ գետ
Պատկեր:Mas-d'Azil 04.JPG|Եկեղեցի
Պատկեր:Entrée dans Le Mas-d'Azil.JPG|Լը Մաս դ’Ազիլ


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ